I Hamningberg står et minnesmerke over redningsdåden som ble utført våren 1894. Det ble meldt om «Orkanaktig Storm» samtidig som en stor fiskeflåte med småbåter var på havet. Ingen av dampskipene ville gå ut i det forrykende været, men mannskapet på den splitter nye redningsskøyta RS «Colin Archer» satte ut for å komme fiskerne til unnsetning. Skøyta berget 37 mennesker fra «den visse død», og redningsaksjonen i Hamningberg ble svært godt kjent på kort tid over hele landet. Dette satte fart i arbeidet med å bygge flere redningsskøyter for den såkalte redningssaken, eller bare «saken», som man sa i Finnmark på den tiden.